CELEX: 31999D0486
Language: hu
Date: 1999-07-02 00:00:00
Title: A Bizottság határozata (1999. július 2.) a Kolumbiából származó halászati termékek behozatalára vonatkozó különleges feltételek megállapításáról szóló 94/269/EK határozat módosításáról (az értesítés a C(1999) 1826. számú dokumentummal történt)EGT vonatkozású szöveg

Fontos jogi nyilatkozat

|

31999D0486

Hivatalos Lap L 190 , 23/07/1999 o. 0032 - 0035

		A Bizottság határozata(1999. július 2.)a Kolumbiából származó halászati termékek behozatalára vonatkozó különleges feltételek megállapításáról szóló 94/269/EK határozat módosításáról(az értesítés a C(1999) 1826. számú dokumentummal történt)(EGT vonatkozású szöveg)(1999/486/EK)AZ EURÓPAI KÖZÖSSÉGEK BIZOTTSÁGA,tekintettel az Európai Közösséget létrehozó szerződésre,tekintettel a legutóbb a 97/79/EK irányelvvel [1] módosított, a halászati termékek előállítására és forgalomba hozatalára vonatkozó egészségügyi feltételek megállapításáról szóló, 1991. július 22-i 91/493/EGK tanácsi irányelvre [2] és különösen annak 11. cikkére,(1) mivel a legutóbb a 96/31/EK határozattal [3] módosított, a Kolumbiából származó halászati és akvakultúra-termékek behozatalára vonatkozó különleges feltételek megállapításáról szóló, 1994. április 8-i 94/269/EK bizottsági határozat [4] 1. cikke megállapítja, hogy Kolumbiában a "Ministerio de Salud – División de Alimentos" a halászati és akvakultúra-termékek 91/493/EGK irányelv követelményeinek való megfelelését ellenőrző és igazoló illetékes hatóság;(2) mivel a Kolumbiai kormány átalakítását követően a halászati termékekre vonatkozó egészségügyi bizonyítványok kiállításával foglalkozó illetékes hatóság a "Ministerio de Salud – División de Alimentos" helyett az "Instituto Nacional de Vigilancia de Medicamentos y Alimentos (Invima)" lett, és ezen új hatóság képes a hatályban lévő jogszabályok alkalmazásának hatékony ellenőrzésére; mivel ezért módosítani kell a 94/269/EK határozatban említett illetékes hatóság megnevezését;(3) mivel célszerű a 94/269/EK határozat szóhasználatát összehangolni az egyes harmadik országokból származó halászati és akvakultúra-termékek behozatalára vonatkozó különleges feltételek megállapításáról szóló, újabban elfogadott bizottsági határozatok szóhasználatával;(4) mivel az e határozatban előírt intézkedések összhangban vannak az Állat-egészségügyi Állandó Bizottság véleményével,ELFOGADTA EZT A HATÁROZATOT:1. cikkA 94/269/EK bizottsági határozat a következőképpen módosul:1. Az 1. cikk helyébe a következő szöveg lép:"1. cikkKolumbiában az "Instituto Nacional de Vigilancia de Medicamentos y Alimentos (Invima)" a halászati és akvakultúra-termékek 91/493/EGK irányelv követelményeinek való megfelelését ellenőrző és igazoló illetékes hatóság."2. A 2. cikk helyébe a következő szöveg lép:"2. cikkA Kolumbiából származó halászati és akvakultúra-termékeknek az alábbi feltételeknek kell megfelelniük:1. minden szállítmányt egy megfelelően kitöltött, aláírt, keltezett egészségügyi bizonyítvány számozott eredeti példányának kell kísérnie, mely összhangban van az A. mellékletben meghatározott mintával és egyetlen lapból áll;2. a termékeknek a B. mellékletben felsorolt engedélyezett létesítményekből, feldolgozó hajókról, hűtőházakból vagy nyilvántartásba vett fagyasztóhajókról kell származniuk;3. a tartósított élelmiszerek gyártására szánt, ömlesztett, fagyasztott halászati termékek kivételével minden csomagon letörölhetetlen betűkkel fel kell tüntetni a "Kolumbia" szót és a származási létesítmény, feldolgozó hajó, hűtőház vagy fagyasztóhajó engedélyezési/nyilvántartási számát."3. Az A. melléklet helyébe e határozat melléklete lép.2. cikkEnnek a határozatnak a tagállamok a címzettjei.Kelt Brüsszelben, 1999. július 2-án.a Bizottság részérőlFranz Fischlera Bizottság tagja[1] HL L 24., 1998.1.30., 31. o.[2] HL L 268., 1991.9.24., 15. o.[3] HL L 9., 1996.1.12., 6. o.[4] HL L 115., 1994.5.6., 38. o.--------------------------------------------------MELLÉKLET"A. MELLÉKLET+++++ TIFF ++++++++++ TIFF +++++"--------------------------------------------------